Ayirmachilar qora qutilarni Fuqarolik aviatsiyasi xalqaro tashkilotiga beradi

“Donetsk xalq respublikasi” rahbari Aleksandr Boroday MH-17 reysining ikkita qora qutilari Donetskda ekanini aytdi, deb yozadi Euronews.

“Samolyot qulagan hududda qora qutilarga o‘xshash bo‘lgan texnik detallar topildi, ular Donetskda, shaxsiy nazoratim ostida turibdi”, — dedi u.
Ukraina xavfsizlik xizmati tomonidan ijtimoiy tarmoqlarga tarqatilgan telefon suhbatida DXR ayirmachilari qora qutini izlash ishlari haqida so‘zlashayotganini eshitish mumkin.
Aleksandr Boroday so‘zlariga ko‘ra, Donetskdagi qora qutilar Fuqarolik aviatsiyasi xalqaro tashkiloti rasmiy vakillariga beriladi.